Diari Oficial de la Generalitat Valenciana


Sumari del DOGV 8399, del 08-10-2018 (2018/9299)

DECRET 164/2018, de 5 d'octubre, del Consell, pel qual concedeix la Distinció de la Generalitat al Mèrit Cultural a Francisca Aguirre.
--------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9299


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 164/2018, de 5 d'octubre, del Consell, pel qual concedeix la Distinció de la Generalitat al Mèrit Cultural a Francisca Aguirre. [2018/9299]  
El Consell, mitjançant el Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
Francisca Aguirre (Alacant, 1930), filla del pintor Lorenzo Aguirre, poeta, esposa i mare de poeta, va passar la seua infància i joventut en plena Guerra Civil. La postguerra va ser encara més dura, ja que a finals de 1940 son pare va ser empresonat i posteriorment, en 1942, condemnat a mort i executat.  
Va començar a treballar als 15 anys, però mai va abandonar la seua profunda curiositat i formació autodidacta. Així, es va fer sòcia de l'Ateneo de Madrid i va començar a acudir a distintes tertúlies literàries: a la tertúlia poètica de l'Aula Pequeña del Ateneo, dirigida pel poeta José Hierro, i a la tertúlia teatral del Café Gijón, liderada pel dramaturg Antonio Buero Vallejo. En una d'aquestes va conéixer el poeta Luis Rosales, i a petició seua es va integrar en l'equip de redacció del diccionari enciclopèdic que dirigia junt amb Dámaso Alonso.  
Al llarg de la seua carrera literària, Francisca Aguirre ha rebut nombrosos premis entre els quals destaquen: Premi de Poesia Leopoldo Panero, pel seu llibre Ítaca (1971); Premi Ciudad de Irún, per Los trescientos escalones (1976); Premi Galiana, en 1994, pel seu llibre de relats Que planche Rosa Luxemburgo; Premi Esquío de Poesia (1995), per Ensayo general (1995) i Premi María Isabel Fernández Simal (1998), per Pavana del desasosiego.  
En 2007 va guanyar el Premi València de la Institució Alfons el Magnànim amb Nanas para dormir desperdicios i en 2011 rep el Premi Nacional de Poesia, pel seu poemari Historia de una anatomía (2010), una obra amb la qual va obtindre també el premi Miguel Hernández - Comunitat Valenciana.  
Per això, com a reconeixement a la seua sensibilitat artística per a fer de la poesia un instrument per ajudar a viure, per a «plorar i celebrar el món», amb la deliberació prèvia del Consell, en la reunió del dia 5 d'octubre de 2018,  
  
  
DECRETE  
  
Concedir la Distinció de la Generalitat al Mèrit Cultural a Francisca Aguirre.  
  
València, 5 d'octubre de 2018  
  
El president de la Generalitat,  
XIMO PUIG I FERRER